text: Sangen har oprindeligt 20 vers.
  &lt;poem&gt;
  Moders navn er en himmelsk lyd,
  så vide som bølgen blåner,
  moders røst er den spædes fryd
  og glæder, når issen gråner.
  Sødt i lyst og sødt i nød,
  sødt i liv og sødt i død,
  sødt i eftermælet!
  Modersmål er det kraftens ord,
  som lever i folkemunde,
  som det elskes i syd og nord,
  så sjunges det sødt i lunde.
  Sødt i lyst og sødt i nød,
  sødt i liv og sødt i død,
  sødt i eftermælet!
  Modersmål er det rosenbånd,
  som store og små omslynger,
  i det lever kun fædres ånd,
  og deri kun hjertet gynger.
  Sødt i lyst og sødt i nød,
  sødt i liv og sødt i død,
  sødt i eftermælet!
  Modersmål er vort hjertesprog,
  kun løs er al fremmed tale,
  det alene i mund og bog
  kan vække et folk at dvale.
  Sødt i lyst og sødt i nød,
  sødt i liv og sødt i død,
  sødt i eftermælet!
  Modersmålet ved Øresund
  og trindt i de grønne lunde
  dejligt klinger i allen stund,
  men dejligst i pigemunde.
  Sødt i lyst og sødt i nød,
  sødt i liv og sødt i død,
  sødt i eftermælet! 
  &lt;/poem&gt;